**Markus Ljungh** (s. 11. tammikuuta 1991 Västerås, Ruotsi) on ruotsalainen jääkiekkoilija, joka pelaa SHL-joukkue Linköping HC:ssa. Hän on pelipaikaltaan keskushyökkääjä. Eliteprospects.com -sivuston Ulf Anderssonin mukaan varsin pienikokoinen Ljungh kykenee pelaamaan mitä tahansa hyökkääjän roolia. Andersson mainitsee hänen vahvuuksiinsa vision ja laukauksen. Hän mainitsee Ljunghin myös työteliääksi hyökkääjäksi, joka on käyttökelpoinen sekä yli- että alivoimalla.

Ura
---

### Seuraura

Ljungh on VIK Västerås HK:n kasvatti. Hän oli kaudella 2009–2010 seuran J20-junioreiden paras pistemies ja maalintekijä tehoilla 20+15=35. Ljungh debytoi samalla kaudella myös miesten peleissä pelattuaan kahdeksan ottelua Ruotsin toiseksi korkeimmalla sarjatasolla HockeyAllsvenskanissa. Hänen varsinainen tulokaskautensa 2010–2011 toi sarjassa 49 runkosarjaottelussa tehot 13+19=32 ja kuudessa nousukarsintaottelussa tehot 3+3=6. Ljungh jakoi nousukarsinnoissa Västeråsin sisäisen maalipörssin voiton Dennis Rasmussenin ja Marcus Söderkvistin kanssa. Kaudella 2011–2012 hän nousi joukkueen varakapteeniksi. Ljungh oli nousukarsinnoissa Västeråsin paras pistemies tehoilla 3+3=6 sekä jakoi joukkueen sisäisen tehotilaston voiton Jonte Bergin ja Niclas Lundgrenin kanssa lukemalla +2.

Kaudeksi 2012–2013 Ljungh siirtyi kaksivuotisella sopimuksella edellisenä keväänä Allsvenskaniin pudonneeseen Djurgårdens IF:ään. Kaudella 2013–2014 hän oli joukkueen paras maalintekijä Dustin Johnerin kanssa ja sijoittui sisäisessä pistepörssissä kolmanneksi. Djurgårdenin kausi päättyi sarjanousuun SHL:ään. Ljungh teki joukkueen kanssa vuoden mittaisen jatkosopimuksen toukokuussa 2014.

Ljungh teki miesten pääsarjadebyyttinsä Mestarien liigan avauskierroksella 21. elokuuta 2014 sveitsiläistä Fribourg-Gottéronia vastaan. Hän teki ottelussa myös ensimmäisen pääsarjamaalinsa. Ljungh keräsi ottelusta teholukeman +2. SHL-debyyttinsä hän teki runkosarjan avauskierroksella 13. syyskuuta 2014 Växjö Lakers HC:tä vastaan. SHL-uransa avausmaalin Ljungh teki runkosarjan kolmannella kierroksella 17. syyskuuta 2014 Leksands IF:ää vastaan. Hän keräsi ottelussa myös syöttöpisteen oltuaan kakkossyöttäjänä Joakim Erikssonin tekemään kahden miehen ylivoimamaaliin, joka jäi Djurgårdenin 4–1-voittoon päättyneen ottelun ratkaisumaaliksi. Kaikkiaan hänen ensimmäinen SHL-kautensa 2014–2015 toi 54 runkosarja- ja kahdessa playoff-ottelussa tehot 8+19=27. Ljungh oli runkosarjassa Djurgårdenin paras syöttäjä ja toiseksi paras pistemies Marcus Sörensenin jälkeen. Mestarien liigassa hän oli joukkueen paras pistemies ja maalintekijä tehoilla 4+4=8. Kesäkuussa 2015 Ljungh teki Djurgårdenin kanssa kolmivuotisen jatkosopimuksen.

Kaudella 2015–2016 Ljungh nousi Djurgårdenin varakapteeniksi. Hän oli joukkueen kolmanneksi paras pistemies tehoilla 13+23=36. Kaudella 2017–2018 Ljungh oli pudotuspeleissä Djurgårdenin paras pistemies tehoilla 4+7=11 ja hän jakoi joukkueen sisäisen tehotilaston voiton kolmen muun pelaajan kanssa lukemalla +4. Kaudeksi 2018–2019 Ljungh siirtyi kaksivuotisella sopimuksella HV71:een.

### Maajoukkueura

Ljungh on pelannut Ruotsin A-maajoukkueessa kahdeksan ottelua tehden yhden maalin. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Ljunghin ensimmäinen A-maajoukkuemaali syntyi seuraavassa ottelussa 8. huhtikuuta 2016 Ängelholmissa alivoimalla Sveitsiä vastaan. Hän putosi lopulta viimeisten joukossa saman kevään MM-joukkueesta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | VIK Västerås HK | Allsvenskan | 8 | 0 | 1 | 1 | 0 | – | – | – | – | – |
| 2010–2011 | VIK Västerås HK | Allsvenskan | 49 | 13 | 19 | 32 | 14 | – | – | – | – | – |
| 2011–2012 | VIK Västerås HK | Allsvenskan | 50 | 8 | 15 | 23 | 10 | – | – | – | – | – |
| 2012–2013 | Djurgårdens IF | Allsvenskan | 50 | 2 | 5 | 7 | 22 | – | – | – | – | – |
| 2013–2014 | Djurgårdens IF | Allsvenskan | 52 | 17 | 15 | 32 | 10 | – | – | – | – | – |
| 2014–2015 | Djurgårdens IF | SHL | 54 | 8 | 19 | 27 | 12 | 2 | 0 | 0 | 0 | 0 |
| 2015–2016 | Djurgårdens IF | SHL | 48 | 13 | 23 | 36 | 12 | 7 | 0 | 3 | 3 | 0 |
| 2016–2017 | Djurgårdens IF | SHL | 49 | 8 | 15 | 23 | 14 | 3 | 1 | 3 | 4 | 2 |
| 2017–2018 | Djurgårdens IF | SHL | 40 | 7 | 14 | 21 | 12 | 11 | 4 | 7 | 11 | 4 |
| 2018–2019 | HV71 | SHL | 52 | 16 | 24 | 40 | 8 | 9 | 1 | 2 | 3 | 6 |
| 2019–2020 | Admiral Vladivostok | KHL | 59 | 15 | 22 | 37 | 26 | – | – | – | – | – |
| 2020–2021 | Linköping HC | SHL | 45 | 11 | 25 | 36 | 14 | – | – | – | – | – |
| 2021–2022 | Linköping HC | SHL | 52 | 15 | 29 | 44 | 14 | – | – | – | – | – |
| 7 kautta | yhteensä | SHL | 340 | 78 | 149 | 227 | 86 | 32 | 6 | 15 | 21 | 12 |
| 5 kautta | yhteensä | Allsvenskan | 209 | 40 | 55 | 95 | 56 | – | – | – | – | – |

Lähteet
-------

* Markus Ljungh The Internet Hockey Databasessa (englanniksi)
* Markus Ljungh Eurohockey-sivustolla (englanniksi)
* Markus Ljungh *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Markus Ljungh *Elite Prospects*. Everysport Media Group AB.  (englanniksi)
2. ↑  Förlängningar med sju spelare *difhockey.se*.  5.5.2014. Djurgården Hockey AB. Viitattu 23.4.2016. (ruotsiksi)
3. ↑  Game detail: 21 Aug 2014, Djurgården Stockholm - HC Fribourg-Gottéron *Eurohockey.com*.  13.9.2014. European Ice Hockey Online AB & eSports.cz s.r.o. Viitattu 9.8.2018. (englanniksi)
4. ↑  Game detail: 17 Sep 2014, Djurgården Stockholm - Växjö Lakers *Eurohockey.com*.  13.9.2014. European Ice Hockey Online AB & eSports.cz s.r.o. Viitattu 9.8.2018. (englanniksi)
5. ↑  Game detail: 17 Sep 2014, Djurgården Stockholm - Leksands IF *Eurohockey.com*.  17.9.2014. European Ice Hockey Online AB & eSports.cz s.r.o. Viitattu 9.8.2018. (englanniksi)
6. ↑  Markus Ljungh förlänger till 2018 *difhockey.se*.  17.6.2015. Djurgården Hockey AB. Viitattu 23.4.2016. (ruotsiksi)
7. ↑  Freijd, Johan: Markus Ljungh klar för HV71 *hv71.se*.  7.4.2016. HV71 Elitishockey AB. Viitattu 9.8.2018. (ruotsiksi)
8. ↑  Sweden vs Switzerland - EHC - Euro Hockey Challenge - boxscore *pointstreak.com*.  7.4.2016. Pontstreak Sports Technologies Inc. Viitattu 9.8.2018.
9. ↑  Sweden vs Switzerland - EHC - Euro Hockey Challenge - boxscore *pointstreak.com*.  8.4.2016. Pontstreak Sports Technologies Inc. Viitattu 9.8.2018.
10. ↑  Todellinen romahdus, kriisipalaveri ja isot pelaajamuutokset – Ruotsin MM-joukkueessa tapahtuu *suomikiekko.com*.  30.4.2016. Nordic Sport Media. Viitattu 11.12.2016.